(Proloog)
(Samuraipoiss ja peata esivanem)
10 sajandi eest, enne Kuulekuseajastut
ekslesid koerad vabalt mööda maad ringi ja märgistasid oma territooriumi.
Oma võimu suurendada ihanud
kassiarmastajast Kobayashi dünastia
kuulutas koertele sõja ning tungis valvsuse kaotanud neljajalgsetele kallale.
Kui koeri ähvardas totaalne häving,
reetis koerte katsumuste pärast südant valutanud laps-sõdalane
oma liigikaaslased,
raius õlgadelt Kobayashi klanni pealiku pea
ning kuulutas oma kuuluvust järgmise lahinguhüüdest haikuga:
Pööran oma selja
inimkonnale!
Härmatis aknalaual.
Hiljem sai ta kuulsaks kui Legendaarne Samuraipoiss, puhaku ta rahus.
Verise koerasõja lõppedes
muutusid alistatud krantsid võimetuteks lemmikloomadeks:
taltsad, alistatud, põlatud.
Kuid nad jäid ellu ja paljunesid.
Kobayashid aga ei andestanud iial oma kunagistele vaenlastele.
(Koerad keelatud)
TEADAANNE PUBLIKULE:
Inimesed räägivad selles loos üksnes oma emakeeles
(mida aeg-ajalt tuuakse meieni kahekeelse tõlgi,
vahetusõpilase või elektroonika vahendusel.)
Kõik haugatused on pandud inglise keelde.
(Koerte saar)
Jaapani arhipelaag, 20 aasta pärast.
Auväärne Kenji Kobayashi (6. valitsemisaeg)
Koerlaste üleküllastus on jõudnud epideemiliste mõõtmeteni.
Koonupalaviku laine laastab Megasaki linna.
Nakatunud kirpude, usside ja täide keeristormid
painavad linnakodanikke.
Koeragripp ähvardab kanduda liigilt liigile
ning muutuda ohtlikuks ka inimestele.
Linnavalitsuse kuppelsaalis toimunud erakorralisel kesköisel istungil
väljastab Uni prefektuuri meer Kobayashi
erakorralise määruse, kuulutades välja kohese karantiini:
linnast välja saata kõik tõud, hulkuvad ja ka kodustatud isendid.
Ametliku määruse alusel saab Prügisaarest eksiilkoloonia.
PAGENDAGE KÕIK KOERAD.
Päästke Megasaki linn Uni prefektuuris!
Koerte saar.
Meie õigussüsteem võimaldab ka VASTUPIDIST ARVAMUST.
Minu lugupidamine.
(Teadusepartei kandidaat: professor Watanabe)
See ei ole koerte suhtes aus.
Meer Kobayashi eelistatud meetodid on julmad ja teadusevastased...
(Ametlik tõlk Nelson)
Tuhandeid aastaid on need visad loomad meid
armastanud, teeninud ja kaitsnud.
Nüüd, mil nad meid kõige enam vajavad, hülgame nad jälle?
Koertevastase hüsteeria hiidlaine on meie moraali sandistanud.
Poole aastaga töötan ma välja seerumi.
Neetud, ma olen nii lähedal.
KOERAGRIPI SEERUM - TÖÖPROTSESS KÄIB
Koeragripist saadakse võitu. Koonupalavik alistatakse.
(Koerte vastu)
Koerlaste asustustihedus normaliseerub taas
ja seda ilma masskohitsusteta!
ÕPILASAKTIVIST KOERTE POOLT
Mis on saanud inimese parimast sõbrast?
TÕLGIKABIIN: OTSEPILT
Ei, ei, ei!
Rahvas nõuab meeri ettepaneku kohest
heakskiitu ja ratifitseerimist.
Avaliku solidaarsuse märgina
soovib meer Kobayashi, et tema abirusikas major Domo
(Major Domo - Abirusikas)
annaks meeri majapidamisse kuuluva ihukaitsekoera
Spots Kobayashi
Koerlaste Harvendamiskomitee kätesse.
Spotsist saab esimene koer, kes ametlikult linnast välja saadetakse.
(PRÜGISAARE MÄÄRUS)
ETTEVAATUST, KOERAD - MAABUMINE KEELATUD
Karjas liikuvad kunagised lemmikloomad, haiged ja näljased,
liiguvad mööda prügikanjoneid, püüdes leida toidujäänuseid.
100-protsendiliselt nakatunud koeragrippi.
Sümptomid: kaalukaotus, peapööritus,
narkolepsia, unetus,
ning äärmiselt agressiivne käitumine.
Kolmel neljandikul saare asukatest on algstaadiumis koonupalavik.
Sümptomiteks kõrge palavik, madal vererõhk,
äkilised meeleolumuutused ja hootine nasaalne väljahingamine.
Pagendatud koerad muutuvad üha nõrgemaks, kurvemaks ja tigedamaks.
Nad on meeleheitel.
Pidage.
Enne kui me üksteisele natti kargame ja üksteist tükkideks rebime
nagu kari täielikke hullumeelseid,
teeme äkki esmalt koti lahti ja vaatame, mis seal sees on.
Äkki pole kogu asi üldse vaeva väärt.
Mida arvate? - Ma pole kindel.
Võib-olla.
Hea küll.
Roiskunud õunasüda, nälkjatest puretud banaanikoored,
hallitanud riisikook, kuivanud kurk,
karbitäis sardiiniluid, hunnik katkiseid munakoori
ja vana, lössis, mädanenud pugu, mis on üleni vakladega...
Asi on seda väärt.
Kaduge siit ja ärge enam tagasi tulge.
Jessas, Igor. Ta vist järas sul kõrva peast.
Ma vist ei suuda enam seda rämpsu kauem taluda.
Sama siin. - Võtsid sõnad suust.
Ma tavatsesin magada lambanahaga kaetud kotil
elektriradiaatori kõrval.
See on minu territoorium. Olen tubane loom.
Ma lõin kaasa 22 järjestikuses "Doggy-Chopi" koeratoidu reklaamis.
Praegu ei saaks ma prooviesinemiselegi.
Olin võitmatu keskkooli pesapallimeeskonna juhtivmaskott.
Kaotasin kogu oma elujõu. Olen masendav.
Palun vaid seda, mis mul varem oli:
vaheldusrikast toitu, veidi hoolitsust ja arstlikku ülevaatust kord aastas.
Ma olen vist valmis alla andma.
Praegu või? - Praegu jah.
Siin Prügisaarel pole mingit tulevikku.
Te ju kuulsite kõlakaid? Busteri kohta.
Pole kindel. - Äkki värskendad mu mälu?
Buster? - Mu vennas teisest pesakonnast.
Mis temaga juhtus? - Enesetapp.
Ta poos end üles omaenda rihmaga.
Oh sa poiss.
Ma igatsen oma peremeest.
Te ajate mul südame pahaks.
Olen näinud isegi kassidel suuremaid mune.
Lõpetage oma haavade lakkumine!
Olete näljas? Tapke midagi ja sööge see ära.
Olete haiged? Tehke õige pikk uinak.
Teil on külm? Kaevake maa sisse auk, roomake sinna ja matke end maha.
Aga siinkandis ei anna keegi alla ja parem on, kui te seda ei unustaks.
Sa oled Rex!
Sina oled King!
Sa oled Duke!
Sina oled Boss!
Mina olen Chief.
Oleme kari võitmatuid alfa-koeri.
Te räägite, nagu oleksite mingid kodustatud... lemmikloomad.
Sa ei saa aru. Kuidas saaksidki? Sa oled ju...
Lase käia ja ütle välja. Olen hulkuv koer.
Kuidas ta karv nii puhas on? Prügisaarel ei ole ju šampooni.
Te kuulsite ju neid kõlakaid? Tema ja Felixi kohta.
Mis siis räägiti? - Felix? Ei.
Mis nendest sai? - Nad paaritusid.
Kes see Felix ongi?
Kõik need, kes mulle meeldivad, ei indle mitte kunagi.
Kuule, see lennumasin kisub küll kiiva.
Sul on õigus. - Rahulikult.
Tõuse. - Ta kaotab veel tiiva.
Oh sa!
Esimene osa: "Väike piloot."
Väike teine. Kontide küljes liha napib. - On ta surnud või?
Paistab sedasi. - Mul on küsimus.
Kas sööme ta ära või päästame ära?
Me ei tea veel. - Keegi ei söö väikest pilooti.
Isegi mitte tema surnukeha. Koerad ei söö oma peremehi.
Sa ei ole meie juht. Me kõik oleme. Hääletame siis.
Kui olete selle poolt, et me ei pista väikest pilooti nahka, siis öelge "jah".
Jah. - Ei.
Kõige tähtsam asi esmalt:
avame ta kiivri, et ta õhku saaks, (juhul, kui ta elus on)
ja siis vaatame, kas saame selle katkise propelleritüki
tema peast välja tõmmata, (kui see teda ei tapa).
Kas kõlab õigesti? - Jah.
Spots! Spots! Spots!
Arusaadav. Otsid oma kadunud koera nimega Spots.
Kas keegi teab teda? - Ei.
Oh sa.
Mis puutub küsimustesse
tema eestkoste all oleva Atari eeldatava kadumise kohta,
siis meer Kobayashi kommentaare ei jaga
ning palub ajakirjanikel austada meeri eraelu privaatsust.
12-aastast Atarit nähti viimati eile varahommikul,
kui ta Megasaki eralennuväljal väikest lennukit hoovõturajale lükkas.
24 tundi hiljem.
Ma hammustan.
Vabandust. Ära pane tähele. Tal on koonupalavik.
Lihtsalt järgne meile.
Ma ei tunne teda, aga uurisin maad.
Sain aru, et tal tekkis palju sõpru.
Kuulsin, et tal oli väga hea iseloom.
Sa muidugi tead seda kõige paremini.
See koht jääb siit veidi vasakule.
Igatahes jättis ta endast mulje, kui äärmiselt meeldivast loomast.
Kahjuks aga ei osanud keegi tema puuri avada.
Kolm aastat varem.
Möödunud nädalal toimunud ränga rongiõnnetuse ainus ellujäänu,
väike poiss nimega Atari, ärkas täna hommikul sügavast koomast
ning kuulis oma vanemate surmast
ja tema mitte väga lähedase onu, meer Kobayashi kavatsusest
poiss lapsendada ning oma katuse alla võtta.
Pärast Megasaki keskhaiglas viibimist
(Traagiline katastroof)
asub avarii tõttu parema neeru kaotanud
ja mitmeid luid murdnud Atari
(Hukkunud vanemad)
(Kurb matus)
elama teistest eraldatuna
Tellisvilla seinte vahele,
kus ta jätkab üksinduses õpinguid eraõpetajate juhendamisel.
(Meeri majapidamine)
Atarile on määratud ka turvaüksus
tema enda turvalisuse huvides
ja selleks üksuseks on ülima väljaõppega
ihukaitsekoer Spots Kobayashi.
Sa oled minu uus isand. Olen Spots. Olen sinu teenistuses.
Ma vastutan jooksvalt sinu heaolu ja turvalisuse eest.
Ehk teisisõnu - olen sinu koer.
Ihukaitsekoer. Mitte lemmikloom!
Ma kuulen sind, isand Atari.
Ma kuulen sind. Ma kuulen sind. Ma kuulen sind.
(MEENUTUSE lõpp)
Oh ei.
Selleks on võtit vaja.
(Megasaki ülikooli koeragripi seerumiuuringute labor)
KATSETUBA
(Koeragripp: RAVITUD)
(Koonupalavik: RAVITAV)
(Prügi vähendamine: 72%)
MUST KAST
MUPO (Koerapüüdmisosakond)
Kust selle said? - See on mul kogu aeg olnud.
Varastasin selle surnud skeletilt.
Oi ei.
Vale koer suri ära!
Vale... Vale koer suri ära.
Ta ei ole Spots.
Kes see on?
Ma ei tunne tema lõhna.
LINNAPEA MÄÄRUS: Kõik koerad jäävad Prügisaarele.
(Ülisalajane) (Koerte küllastuskriisi strateegia)
Kobayashi Robootika (Militaarründekoer)
Kobayashi Farmaatsiatehas (Wasabigaas)
Munitsipaalrakkerühm (Koertevangla)
Kokkupigistatud Rusika gäng (Yakuza kontaktid)
PÄÄSTEDROON
MUNITSIPAALRAKKERÜHM
See on laste väärkohtlemine.
Chief, sina võitled robotkoeraga. - Mida?
King, Duke, Boss? Teie ründate kolme koerapüüdjat.
Selge. - Mina valvan väikest pilooti.
Minu käskluse peale. Valmis?
Oota nüüd! Ma ei kakle selle robotiga!
Olen väikese piloodi vastu, kas mäletad?
Ma isegi mitte ei usu isandatesse. - Sa oled kähmlemises parim.
Kõik teavad seda. Sulle meeldib kakelda.
Hääletame siis.
Kui olete selle poolt, et Chief võitleks robotkoeraga, öelge "jah".
Jah. - Ei.
Kallale.
STAATUS - VALMISOLEK - AKTIVEERIDA
SÜLEKOERATRIKKIDE REŽIIM
Minu hoolealune Atari rööviti vastu tema enda tahtmist
sõnakuulmatu, nakkusohtliku, haige koerakarja poolt.
Ta päästetakse peatselt, toimetatakse turvalisse kohta
ning talle määratakse koduarest ülejäänud lapsepõlveaastateks.
Tema viie röövija identiteedid selgusid
kõrgtehnoloogilise Hamba- ja Sabatuvastustarkvara abil.
Mõistagi nabitakse nad kinni ning hävitatakse vägivaldselt.
Chief tuleks ka üle vaadata. Ta näeb meist kõigist hullem välja.
Kui vaid keegi tema keelt räägiks.
Istu!
Sellest sain aru küll. Istu.
Istu!
Chief! Istu!
Ma ei istu.
Sa oled sõnakuulmatu! Istu!
Ei.
Sinu asemel ma seda ei jooks.
See on mürgistest kemikaalidest tulvil.
Kust sa seda tead?
Sest minu vennanaine jõi seda ja tema keel tõmbus mustaks.
Sa oled Felixi kaaslane.
Kuidas palun?
Seda et... Sa vist paaritusid Felixiga, kui mu kõrvad kuulsid õigesti.
See ei ole sinu asi.
Ei, ei, ega ma seda mingitmoodi kahtluse alla ei sea.
Tahan lihtsalt öelda, et ma tunnen su nende kõlakate järgi ära.
Soovin sulle nüüd vist head ööd. - Oota, oota. Ei.
Oota. Alustame otsast. Keda see Felix kotib?
Olen Chief. See on mu nimi.
Selge.
Ma tutvustan end. Kes sina oled?
Arvasin, et tead minust kõike. - Ei, ma ei tea sinust mitte midagi.
Oleksin pidanud oma suu kinni hoidma. Need kõik on kõlakad.
Igatahes on su nimi Nutmeg.
Nii et sa ikkagi tead mind.
Ikkagi? Jah.
Kas oled näitusekoer, Nutmeg?
Mind aretati näitusekoeraks. Mind kasvatati selle eesmärgiga.
See polnud minu valik. Ma ei pea seda enda identiteediks.
Igatahes, vaata enda ümber.
Mis tähtsust sellel praegu on?
Nii et see tähendab "jah".
See tähendab "jah, kunagi ammu olin".
Kas tohin sinuga ühineda?
Sulle on kallale tungitud.
Mis veel siin ilmas uut on? Peaksid seda teist peni nägema.
Tegelikult arvan, et ta oli tehtud roostevabast terasest.
Hammas ei hakanud talle üldse peale.
Kes see väike piloot on? Mida ta tegi? Miks teda jahitakse?
Keegi ei tea.
Sa oled hulkur, eks ole?
Jah, seda ma olen.
Aga kas me mitte kõik pole seda? Kui kõike juhtunut arvesse võtta.
Kas sind ka treeniti? Võistluste tarbeks?
Ma olin näitusekoer.
Siis peaksid sa ju üht-teist oskama. - Üht-teist.
Näitad äkki midagi?
Äkki siis, kui sind paremini tundma õpin.
Aus kaup.
Ja see ei vasta tõele muide. Jutt minust ja Felixist. Et sa teaks.
Ma ei tooks kutsikaid sellesse maailma.
Ma ei usu isandatesse. Pole iial uskunud. See käib minu põhimõtete vastu.
Aga see pole koht sinusuguse koera jaoks.
Sa ju kuulud kuhugi. Sul on paberid.
Ma olen juba täiskasvanud. Sa ei pea minu pärast muretsema.
Head ööd.
Loodan, et näen sind taas.
Siin on üks. - Mis asi?
Ma peaksin praegu hüpitama oma pea kohal
4-kilost keeglikuuli, aga seda pead lihtsalt ette kujutama.
Suudan seda ette kujutada küll.
Kas sa aitad seda väikest pilooti?
Miks peaksin seda tegema?
Sest ta on 12-aastane poiss.
Koerad ju armastavad neid.
Spots, kes iganes ta ka ei ole, võib olla elus ja võib olla ka surnud,
aga üks asi on kindel:
siinkandis teda küll ei ole.
Teda ei leia koerte kogukonnast.
Siin Prügisaarel on ilmselt veel oma 500 jaapani hektarit
kaardistamata tühermaad.
Kust me alustame?
Ja üks vaimset tervist puudutav küsimus:
äkki on asi selles propellerivardas, mis tema peast välja turritab.
Ma ei tea, ma ei ole ju arst,
aga minu arust tal kruvid logisevad.
Need oleksid siis miinused.
Sa kuulsid kõlakat? Väikese piloodi kohta.
Millist kõlakat? - Mida?
Kobayashi on tema kauge onu. Ta on meeri hoolealune.
Mida? - Oh sa.
Olgu kuidas on, kaalume siis plusse.
See poiss lendas siia ihuüksinda ja maandus sellele saarele
ainult ühel põhjusel: et otsida üles oma koer.
Minule teadaolevalt pole mitte ükski
teine inimesest peremees võtnud midagi ette, et siia tulla.
Nad on meid unustanud.
Teen ettepaneku alustada homme varavalges.
Me ületame Keskmised Sõrmed. Leiame Düüni juures puksiiri.
Vaatame, mida räägivad Jupiter ja Oracle. Nemad teavad, mida teha.
Hääletame siis. Kui olete poolt, öelge "jah".
Jah. - Ei.
Kes see eitaja on?
Tema. - Mina.
Selle poisi pärast pannakse meid kõiki magama. Eutanaasia.
Me ei leia seda koera,
küll aga sureme teda otsides.
Pole paha viis lahkumiseks. Nagunii on sind maha hääletatud.
KOOLI AJALEHT
(Päevamanifest) (TOOGE NAD TAGASI!)
Teaduspartei kandidaat, professor Watanabe
määrati täna Toho mäe ryokanis
koduaresti pärast seda,
kui ta eile õhtul kritiseeris karmilt
(Eile õhtul)
Kobayashi linnavalitsuse koerlaste küllastuskriisi poliitikat:
(TEHNILISED PROBLEEMID)
MEGASAKI KESKKOOL - PÄEVAMANIFEST
VALIGE WATANABE
Vahetusõpilane Walker.
Tänan, toimetaja Hiroshi.
Te kõik teate mind. Ütlen kõik välja ja vahel tõuseb sellest ka tolmu.
Palun vabandage minu otsekohesust.
Meer Kobayashi on pätt ja ma vihkan teda.
Ta seisab silmitsi lõhenenud kongressiga
ja seda konkurentsitihedal valimiste aastal.
Koerad surevad sellel neetud saarel.
Kergeusklikud omanikud on ajupesu ohvrid.
Teadusepartei kandidaati hoitakse kinni vastu tema tahtmist
ja advokaati tema juurde ei lasta.
Keegi plaanib kusagil midagi.
On sul vandenõuteooria?
Mul on eelaimdus.
Ma ei trüki eelaimdusi.
Siis pean selle välja ütlema.
Usun, et linnavalitsuse propaganda
on meelega süvendanud koertehirmu
ning varjanud meditsiiniliselt tõestatud koeragripi ravi selleks,
et toetada nende salajast kampaaniat
pöörata terve riik nende süütute lemmikloomade vastu.
Vot nii. Välja ütlesin.
Kas suudad seda tõestada?
HÄKKIMISNURK
Ma ei tea. Ausalt öeldes ma ei tea.
Teine peatükk: "Spotsi otsingud".
Prügisaare Keskmised Sõrmed looklevad ülesvoolu
ning on risti-rästi täis igasugu torusid ja roostes viadukte.
Hääbunud, tsunami poolt raputatud tööstuskompleksi varemed.
Hüljatud ja maavärinas räsitud tuumaelektrijaama riismed.
Vulkaanipurske tagajärjel hävinud ja mahajäetud industriaalpark.
Vana Prügisaare Spordiklubi, ilma ühegi liikmeta ja ammu unustatud.
Mul on küsimus. Mis teie lemmiktoit on?
Topeltports "Doggy-Chopi" koeratoitu
segatuna kausitäie koeraküpsistega,
mille peale on purustatud vitamiine.
King oli ju selle reklaaminägu. Ta on ju "Doggy-Chopi" koer.
Kunagi ammu olin. - Kas see oli sinu igapäevane söök?
Mitte alati. Mu isand oli õpetaja.
Me ei olnud rikkad. Aga sina?
Keskelt lahti lõigatud ja praetud steik, otse kondi pealt, soola ja pipraga.
Oh sa.
Minu sünnipäevatoit. Igal aastal.
Minu lemmik on yakitori stiilis kuum vorst.
Müüja andis mulle ühe igal mängupäeval.
Duke? - Rohelise tee jäätis.
Mu isand oli maiasmokk. Ilmselt olen selle temalt pärinud.
Te kuulsite kõlakat "Doggy-Chopi" kohta?
Värskenda me mälu. - Mis kõlakat?
Nad läksid pankrotti. - Oh ei.
"Doggy-Chop" läks pankrotti?
Kuidas sinuga lood on, Chief? Mis sinu lemmiktoit oli?
Minu? Mul ükskõik.
Prügi, praht, kõiksugu rämps.
Olen jääkidega harjunud.
Ja-jah. - Muidugi polnud ma sünnist saati hulgus.
Oota. Mida sa ütlesid? - Ütlesin, et ma polnud kogu aeg hulgus.
Tõesti? Mis ajast? - Räägi meile sellest.
Koerapüüdjad on mind terve mu elu jälitanud. Mind ei ole kerge lõksu püüda.
Minu paberites on vaid kolm juhtumit,
mil mind kinni püüti ja kongi pisteti
ning esimesel kahel korral põgenesin enne 24 tunni möödumist,
aga kolmandal korral
adopteeriti mind enne, kui jõudsin põgenemistunneliga ühele poole.
See oli suur pere. Viis last. Seal oli juba ees kaks koera.
Nad surusid mu pikapi pagasiruumi
ning sõitsid kuhugi metsade vahele.
Muru, puud, bassein. Multikad telekast.
Ühel hommikul umbes nädal aega hiljem
äratas pere noorim poiss, kelle nimi oli Toshiro,
mind kell 6.15 hommikul üles
ja püüdis mind õndsa näoga silitada.
Ega ta midagi halba ei plaaninud. Ta oli lihtsalt sõbralik.
Ma hammustasin teda nii kõvasti, et ta käsi pidi otsast ära tulema.
Terve köögipõrand oli verd täis.
Ta toimetati kiirabisse
ja mind pandi kuuri luku taha ning tuled löödi surnuks.
See andis mulle mõtlemisaega.
Mis juhtus? Miks ma seda tegin?
Kuni tänaseni pole mul aimugi.
Ta ilmselt hirmutas mind.
Ma olen hammustaja.
Sel ööl tõi üks vana naine (ilmselt vanaema)
mulle kausitäie kodus valmistatud hibachi-tšillit.
Mulle meeldib mõelda, et see tehti ekstra minu jaoks, aga kes teab?
Äkki oli jälle tegu jääkidega. Aga...
Sul on puuk.
Igatahes see on minu lemmiktoit.
See vanaeit tegi jube head tšillit.
Mis pärast seda sai?
Hommikuks jõudsin end välja kaevata, hüppasin mööduva prügiauto peale
ja sõitsin niimoodi tagasi Megasakisse.
Olgem ausad, ma olin alati tänavakoer.
Keegi jälitab meid.
SÜNKROONTÕLGE
Nagu teate, me kõik vihkame koeri.
Esimees Fujimoto-san, Kobayashi Farmaatsiatehase president.
Te toimetasite salaja ülisuurtes kogustes nakatunud kirpe
ning nakkusohtlikke puugivastseid suurlinna keskusesse,
vallandades seeläbi pretsedenditu loomse nakkushaiguse epideemia.
Tänan.
Kindral Yamatachi-san, Megasaki munitsipaalrakkerühma juht.
Te korraldasite üle 750 000 puurilooma toimetamise
peaaegu asustamiskõlbmatusse saarele ehitatud jäätmekeskusesse.
Tubli töö.
Töödejuhataja Kitano-san, Kobayashi Robootika peadirektor.
Töötasite välja kõige paljulubavama kunstliku eluvormi
korporatiivtehnoloogia ajaloos,
mis on lisaks kõigele ka võimas uus relv.
Tubli töö.
Yakuza Nakamura-san, Kokkupigistatud Rusika gängi juht.
Kõrvaldasite koertemeelsete opositsiooni, kasutades selleks altkäemaksu,
väljapressimist, hirmutamist ja toorest jõudu.
Minu õnnesoovid.
Ajud on ära pestud. Rattad on õlitatud.
Hirmuseemned on külvatud.
Nüüd hakkame valmistuma vandenõuteooria viimaseks faasiks:
koerlaste küllastuskriisi jäädavaks lõpuks.
(TERE TULEMAST, KOERAD)
(Prügisaare koerte ajutine laager)
Ilmselt leidsime sellelt kahjustada saanud
(Asitõendid)
lennusõiduki osalt usaldusväärse DNA-proovi.
(Katkine propellerivarras)
Me kontrollime seda kohe praegu, kui soovite protsessi vaadelda.
KOERAPÜÜDJATE OSAKOND
MUST KAST - LENNUANDMED
Kutsume üles koerasõpru üle ilma, et kuulaksite seda teadaannet:
Mayday! Mayday!
(Nooremtõlk Ernie)
Lennuloata väikelennuk Sapporo jõe kohal suures ohus.
Mootoririke ja...
vasema tiiva irdumine.
Üritan sooritada hädamaandumist Prügisaare kaldale.
Palun pöörake tähelepanu järgnevale:
juhul, kui minu ihukaitsekoer Spots Kobayashi on endiselt elus,
jätan ma talle kogu oma maise vara.
Kui Spots mind teispoolsuses ees ootab,
siis soovin ma, et kõik, kaasa arvatud minu kondid ja tema skelett,
põletataks krematooriumi ahjus
ja meie tuhk puistataks nelja ilmakaarde.
See protsess ei saasta seda õnnetut maad kuigi palju.
Kui ellu jään, siis ignoreerige seda teadet.
Ma läksin oma koera otsima.
Megasaki noored koeraomanikud - ühinege!
Tärpentiinibrändi. Hoiab pea jahedana ja soojendab koerakonte.
Täna võib hakata lund sadama.
Tõesti? Suured tänud. Oh sa.
Kellele see võib huvi pakkuda.
Ta näeb tulevikku. - Ei.
Ta saab televiisorist aru.
Sa otsid koera nimega Spots.
Koer Nr 1. - Koer Nr 1.
Nagu teate, tuleb enamik selle saare koertest
inimeste hoole alt ja nende taust on kodune.
Sellele vaatamata on väike grupp metsikuid, algasukatest koeri
rüüstanud linna erinevaid prügilaid juba terve kümnendi.
See grafiti kujutab seda lugu.
Nad sündisid vangistuses selle saare
kõige kaugematel äärealadel.
Kobayashi koertetestimisjaam
Nad kannatasid ja piinlesid kohutavalt
oma kunagiste isandate käe läbi.
Lõpuks aga, pärast "Jumala sekkumist", nad põgenesid ja neile
sai osaks karm ja trööstitu vabadus.
Ühed väidavad, et nad surid järgnenud aastate jooksul välja,
vireledes näljas ja unustuses.
Teised räägivad, et nad ujusid maismaale,
aga see on ebatõenäoline. (Liiga kauge).
Osad väidavad aga, et nad on ikka meiega,
teisel pool Keskmiseid Sõrmi, pärapõrgu kõige kaugemas servas.
Me teame seda looma, keda otsite.
Oracle on teda oma nägemustes näinud.
Ettekuulutus on järgmine:
Spots (kui ta on elus) võib väga vabalt
isegi praegusel momendil elada vangistuses
nende metsikute koerte keskel.
Oracle, mida sa arvad?
Mida?
Jätkake oma teekonda. Uskuge oma ettevõtmisesse.
Saatku teid õnn ja edu.
Te kuulsite kõlakaid, jah? Nende algasukatest koerte kohta?
Värskenda mu mälu. - Mis kõlakad need siis on?
Nad on kannibalid.
Nii et sa tahad öelda, et nad tahavad meid nahka pista?
Noh, nad on ju kannibalid.
(Wasabi mürk)
KELLELE:
Professor Watanabe (Koduarestis hotellikülaline) Ryokan, Toho mägi
(Eile. Keskööl)
(Teadusepartei kandidaat mürgitab end!)
(POISIOTSINGUD JÄTKUVAD...)
Enesetapupaik: MITTE SISENEDA
(Edasised uuringud KEELATUD)
Läheneme Vana Prügimäe lõpule.
Lääne suunas: Sapporo jõgi ja Megasaki.
Ida suunas: avameri.
Põhja suunas: pikk, konarlik teetamm üle talumatu sopasoo,
mis viib radioaktiivsesse prügilasse, kus rohkelt toksilisi keemiajäätmeid.
See on meie sihtpunkt. - Viimase peal.
Selge. - Olge valmis hüppama.
Atari, ma võtan su hambu ja tirin üle ääre,
kuna sa ei saa meie plaanist aru.
Pärast seda jätkame jalgsi. Järgmine faas...
Kuhu nad... Kuhu nad kadusid?
Mida nad teevad seal? Kuidas see veel juhtus?
Mis selle asjandusega lahti on?
Kui läheme lahku (nagu on juhtunud): kohtume teetammil!
Sa ei ole meie liider! - Mida?
Sa ei ole meie liider! Me kõik oleme! Hääletame siis!
Kui olete selle poolt, et kohtuda lahkumineku korral teetammil...
(Purustamine, kokkupressimine ja põletamine)
(1 tund hiljem)
KOBAYASHI PARK (SANITAAROSAKOND)
Läksime.
(Sa pead olema nii pikk)
Ei, sa ei saa siit alla sõita.
Ja pealegi oled sa lubatust väiksem. Lähme.
Me tegime plaani hädaolukorraks
kuigi me ei saanud hääletada ja selles kõiges kokku leppida:
kohtume teetammil, mis viib teisele poole pärapõrgut
ja otsime üles su koera.
Võib-olla on teised kõik purustatud, kokku pressitud ja põletatud,
aga meie läheme igatahes sinna. Läki.
Ära tee.
Kordan:
ära tee.
Ma ei ole sinu lemmikloom. Sa pole mulle kunagi meeldinud.
Ma ei hooli sinust. Ma ei oota sinu järele.
Ma hammustan.
Õnn kaasa.
SÕIDA! (Liumägi)
Tropid. Tule siia. Tee seda. Tee toda.
Meie isandad. Ma teen, mida ma...
Vist on nii, et kui see õigesti töötaks, oleksime juba surnud.
(SAMURAIPOISS)
Ära palu mul seda pulka ära tuua.
Too ära!
Ma ütlen sulle: Ma ei too midagi.
Too!
Ma ei tee seda sellepärast, et sa käskisid mul seda teha.
Ma teen seda, kuna mul on sinust hale.
Tubli poiss.
(Kasukakäärid) (Karvatoonik) (Täišampoon) (Sabakamm) (Koerahari)
(Hulkuva koera esimene vann)
Kust sa selle koera võtsid? Ta näeb välja nagu mina, aga roosa ninaga.
Ma tulen üheksapealisest pesakonnast, aga mu õed uputati.
Me ei ole kuigi haruldane tõug:
karmikarvaline Okeaania tähnikkõrv, sporthagija segu.
Ma olen nüüd segaduses. Mu kõhus on naljakas tunne.
(Spotsile)
Küpsis.
Ma ei saa seda vastu võtta. See on ju sinu koerale.
Mulle pole kunagi koeraküpsist pakutud.
Ma isegi tea, mis maitsega need on.
Hea küll, ma proovin seda.
Krõmpsuv. Soolane.
Väidetavalt puhastab see ka hambaid.
See on minu uus lemmiktoit.
Aitäh.
(Meeri hoolealune võitleb koerte nimel?)
(Viieosaline artikkel, mille autoriks vahetusõpilane Tracy Walker)
(Röövijad / Päästjad)
Siin on täna õhtul külm.
Me leiame ta. Kus ta ka ei oleks, (kui ta on elus) siis me leiame su koera.
Võõrustajapere Kikuchiyo kodu, Vana-Megasaki (Kell 22.45)
Meer Kobayashi, Megasaki linna valitud juht.
150 aastat olete teie ja te esiisad, kes tuntud kui Kobayashi dünastia,
koeravihkajatest jõhkardid,
hüpiknukud, kurjategijad ja nende lakeid
reetnud ja ninapidi vedanud Uni prefektuuri kodanikke.
Te ajate mu nii vihale!
Professor Watanabe, Teadusepartei kandidaat, on surnud.
Teie verest leitud wasabi mürgisuse tase
ületas kümnekordselt maksimaalse koguse,
mis vajalik vaala südame seiskamiseks.
Miks te seda tegite?
Atari Kobayashi, meeri adopteeritud hoolealune.
Sa kaaperdasid kangelaslikult Junior Turbo-Prop XJ750 väikelennuki
ja lendasid sellega...
Atari. Nagu ma ütlesin, varastasid sa
kangelaslikult väikelennuki oma koera pärast ja...
Ma unustasin, mida öelda tahtsin.
Neetud!
Ma olen sinust sisse võetud.
Kolmas osa: "Kohtumine."
(TEETAMM OTSE PÄRAPÕRGUSSE)
Rex! King! Duke! Boss! Jõudsite kohale!
Mis sinuga juhtus? - Käisin vannis.
Mida? Tal on seepi või? - Ainult veidi.
Sa oled liiga kohev.
Me mängisime äratoomist. - Pulgaga?
Kummist radiaatoriribi tükiga.
Ja sa tõid selle talle tagasi?
Jah.
Ta on hea poiss.
HAMBA- JA SABATUVASTUSTARKVARA
Ära seda mulle ütle!
Mina olin ju see, kes tahtis, et sa talle lojaalne oleksid.
Seis. Seis! See on kohtumispaik. Kuhu see prahivagun teid viib?
Arvad, et broneerisime selle sõidu läbi meie reisiagendi?
Me võitlesime oma elude eest kiiretempolises prügisorteerijas
samal ajal, kui sind küüriti ja harjati.
Hüpake! - Kuhu?
Siia! - Millal?
Nüüd! - Miks?
Mis? - Hääletame siis.
Kui olete selle poolt, et hüpata...
(Liini lõpp)
Kes see on?
Ma ei tunne tema lõhna.
(POSITIIVNE VASTE)
(1 minut ja 45 sekundit hiljem)
MUNITSIPAALRAKKERÜHM
UMMISTUS
Isand Atari... Kas kuulete mind?
See koer on tõeline.
(TAGASIVAADE: "Salajane hammas")
Mis asi sul kõrvas on? Kas oled kõva kuulmisega?
Ei saa olla.
Ihukaitsekoertel peab olema ideaalne kuulmine, et olla töökõlbulik.
Ei, kuuldeseadeldise abil võtan ma vastu oma käsklused, juhtnöörid jne.
Mõistagi saab mulle meeri majapidamises töötades
ja minu sealset positsiooni arvestades osaks ka tundlikku informatsiooni.
Nii et pead silmas, et keegi võib ka praegu sinuga rääkida?
Selle ulatuseks ei ole rohkem, kui paarkümmend meetrit, nii et...
Aku on ilmselt nagunii tühi. - Mul on üks küsimus.
Kui palju raha meer ka teenib?
Ma ei saa öelda. Ülimalt konfidentsiaalne.
Ja ma pole ka meeri raamatupidamiskoer.
Selleks on Iiris
ja tema sattus üleeile klaasipurustajasse.
Ei, minu ainsaks kohuseks
on meeri hoolealuse Atari kaitsmine.
Ma ei peaks olema ta sõber, aga ma armastan teda väga,
kuid see on siiski minu eraasi.
Ainus põhjus, miks seda ütlesin,
on see, et me suure tõenäosusega sureme siin
ja ma ei näe teda enam kunagi.
Karm värk.
Edu siis sulle ja ole kannibalkoertega ettevaatlik.
Mida? - Mida?
Ole kellega ettevaatlik? - Kannibalkoertega.
Nad on koerad, kes söövad koeri. - Hakka otsast peale ja korda palun.
Tead mis? Ära selle pärast muretse.
Ma lihtsalt kuulsin, et siinkandis võib liikuda
metsikuid kannibalkoeri,
aga ma ei muretseks eriti, sest sa oled ju lukustatud puuris.
Vaata seda selle nurga alt. Sul on turvalisem, kui minul.
Kui janu ja nälg välja jätta.
Sellel on ekstraturvaline lukk. Te ei saa seda kunagi lahti.
(Muukimiskindel)
(Kobayashi koeratestimistehas) (Suletud)
Kas te sööte nüüd mind ära?
Mida sa ütlesid?
Kas te sööte nüüd mind ära? Ma kuulsin, et olete kannibalkoerad.
Võtke teadmiseks, et kaitsen end
kõikide mulle kättesaadavate vahenditega.
(Armee väljalase)
Kes sulle seda räpast valet rääkis?
Toetusime kannibalismile ühel korral
mitme kuu eest alalhoiuinstinkti tulemusena.
Me sõime ära üheainsa koera.
Ta nimi oli Fuzzball ja ta oli meie karja juht
ning ta oli nälja tõttu juba koomas
ja seega me lõpetasime tema... tema...
tema piinad ja...
ja...
konsumeerisime ta.
Me oleksime ilma selle kosutuseta vähem kui nädalaga surnud.
Olime suremas. Kas mõistad meid hukka?
Häbi sul olgu!
Me tõime su siia üksnes selleks, et sind aidata.
Meil on selle puuri universaalvõti!
Tehke tema puur lahti.
Fuzzball oli tema parim sõber.
Heldene aeg. Ma vist solvasin teda.
Mul on väga kahju. Mul polnud aimugi.
Mis koht see selline on? Kui kaua te siin olete olnud?
Näen, et teid on halvasti koheldud.
On kõik korras?
Mu nimi on Spots. Spots Kobayashi.
Kuidas ma saan teile kasulik olla?
(MEENUTUSE lõpp)
Isand Atari-san, kas kuulete mind?
Kas kuulete mind, isand Atari?
Spots?
Teil ei ole siin turvaline! Sa poleks pidanud siia tulema!
Ma ei saa sind nendes tingimustes tõhusalt kaitsta!
Spots!
Siit ma tulen.
Kallale!
Minu järel!
Kui olete selle poolt, et Chief lahkub karjast
ja me ei räägi temaga enam kunagi, öelge "jah".
Jah!
Kuidas sa seda tegid? - Salahammas! Armee väljalase!
Ma võiks seda teha veel 37 korda,
aga siis ei saaks ma oma liha mäluda.
Oletan, et oled Spots! Oleme sind otsinud.
Isand Atari-san, ma andsin vande, kui võtsin enda kanda
meeri majapidamise ametliku ihukaitsekoera kohustused!
Mul on võimatu seda vannet mistahes põhjusel murda!
Ma jään alatiseks truuks sulle, kui minu ainsale isandale!
Kuid asjaolud on minu ja kõikide teiste
Megasaki lemmikloomade jaoks muutunud!
Mul on kohustused, mida ma ette ei näinud!
Minust on saanud heidikute hõimu juht,
nende ellujäämine sõltub minust
ja samuti saab minust varsti isa!
Sügava kurbuse ja alandlikkusega
palun ma, et vabastaksid mind oma kohustustest
ja seda otsekohe.
Sa igavene tõbras.
Kui me ei upu, kägistan su oma käppadega.
Mul kama, kui mitut plahvatavat hammast üritad mu suunas sülitada.
On sul aimu ka, mida see väikemees on läbi elanud,
et sind päästa?
Kuidas sa julged?
Sa oled hulkur. - Jah, mis siis?
Mis su nimi on?
Mis vahet seal on?
Sa oled Megasaki keskusest. Saan sellest aktsendi järgi aru.
Sa oled karmikarvaline Okeaania tähnkõrvadega sporthagija segu.
Sa sündisid kanalisatsioonitorus
bambusepühal kuus aastat tagasi.
Kas tunned mind?
Ma... Ma ei... Ma ei tea.
Ma olen sinust 5 minutit vanem vend.
Sellest on kaua aega möödas, Chief.
Kas ma olin pesakonna äbarik?
Enam mitte.
Turvakaamera video kinnitab esialgset infot
meeri hoolealuse Atari Kobayashi
ja ta röövinud viie koera surma kohta
lüüsikanalis vahetult enne saare kaugeima tipu kutiikulit.
Avaldus major Domolt otse Tellisevillast:
Paljulubava noore orvu elu katkes enne, kui jõudis õieti alatagi.
See on tema kauge onu halvim luupainaja.
Meer Kobayashi tänab teid palvete ja kaastundeavalduste eest
ja palub toetada munitsipaalrakkerühma
koerapüüdmisosakonna tublisid töötajaid:
hindame teie vaprust ning jätkuvat pühendumist
kõikide halbade koerte karistamisel.
EI KOERTELE - EI MINGEID KOERI
Enne seda, kui vulkaan plahvatas
ja maavärin vallandas tsunami,
mis omakorda hävitas selle hoone,
asus seal üle 250 vangistatud looma,
kelle peal eksperimenteeriti nende seinte vahel vastu nende tahtmist.
Kui vaatate lähemalt, näete osadel koertel
uuringutest ja väärkohtlemisest tulenevaid arme ja märgistusi.
Tegelikult on kõik üpris selge.
See on mu kaaslane Peppermint. Ta ootab me esimest pesakonda.
Nad pidid sündima nädala eest.
Igatahes õppisid katastroofist eluga pääsenud...
Mis tal seal on? Mis tal on?
Küpsis. Küpsis. Küpsis.
"Puppy-Snaps".
Ma kuulsin, et neid ei tehta enam.
Te ju kuulsite kõlakaid? Kobayashi Farmaatsiatehase kohta.
Pole kuulnudki. - Mis kõlakat?
Nad leiutasid koeragripi viiruse.
Ei. - Muidugi.
See kõlab loogiliselt. - Kust sa kõiki neid kõlakaid kuuled?
Kes neid sulle räägib? - Ma ei tea. Kes iganes.
Koerad räägivad ja ma kuulan nagu alati.
Ma armastan kõlakaid.
Spots!
Mustal öökullil on sõnum.
Ta lendas selleks üle terve saare.
Too talle tops rentslivett, Chico.
Jah. Me mõistame.
Tal on uudiseid linna prügimägedelt.
Linna... - Vaikust, palun.
Me kuulame, öökull. Mis on sinu sõnum?
(12 tundi varem)
Ta mürgitab meid.
Tagasivalimisõhtu:
hetkel, mil meer Kobayashi tagasi valitakse,
annab ta käsu ja hävitamisprotsess algab.
Oracle nägi seda plaani oma nägemustes.
Kui rahvas valimispäeval minu poolt hääletab,
siis ma luban: lõplik ja jäädav lahendus koerte üleküllastuskriisile.
VALIGE KOBAYASHI!
Kõik loomad Prügisaare laagris surevad.
WASABI MÜRK
Võib olla juba liiga hilja,
aga kui must öökull õigeaegselt selle sõnumiga teie juurde jõuab:
LEMMIKLOOMADE EUTANAASIAAINE
Minge Megasakisse. Leidke meie isandad.
Rääkige inimestega. Peatage meer.
Päästke meid.
Täna õhtul ületame jõe. Alustage kohe ettevalmistustega.
Sa kohtad litat nimega Nutmeg.
Ütle talle, et Chief ütles: kohtume Megasakis.
MEGASAKI KESKKOOLI NÄITERING SAMURAIPOISS
(MÄLESTADES ATARI KOBAYASHIT) (MEERI HUKKUNUD HOOLEALUST)
(PUHKA RAHUS)
Imekaunis õhtu.
Peppermint hakkas sünnitama.
Tule istu mu kõrvale.
Kõik on kombes.
Isand Atari, kas oled valmis võtma mu vend Chiefi
oma uueks ihukaitsekoeraks, kes asuks
meeri endise hoolealuse teenistusse?
Chief, kas oled valmis võtma Atari oma otseseks isandaks,
teda teenima ning tema ohutust ja heaolu kaitsma
kogu oma vapruse, lojaalsuse ja sõprusega?
Võin seda teha küll.
Väga hea.
(Megasaki linn) (Prügisaar)
Šokolaadipiim, külmalt.
Tracy Walker, Megasaki keskkoolist, "Päevamanifestist".
Kas olete professor Watanabe endine assistent-teadur Yoko-ono-san?
On mul lugu?
Liiga hilja.
On mul lugu?
Liiga hilja.
Keegi ei hooli.
Kas mul on lugu? Kas on või? Jah või ei? Ametlik vastus.
Mul on kahju teie kaotuse pärast, aga me ju teame, et see polnud enesetapp.
Pean oma vandenõuteooriat tõestama!
Ben on surnud. Prügisaarel pole tulevikku.
Ma olen läbi kukkunud.
Võta end kokku ja käitu teadlasena!
Professor Watanabe ei andnud iial alla.
Kas... Kas see ongi see seerum?
Koeragripi vaktsiin? Koonupalaviku ravim?
Koerte üleküllastuskriisi lõpp?
Viimane doos.
Tracy,
ole ettevaatlik.
Neljas osa: "Atari latern."
Ebaõiglane!
Koerte suhtes!
Ebaõiglane! - Koerte suhtes!
TAGASIVALIMISÕHTU TÄNA ÕHTUL
ATARI ELAB!
Megasaki linnas ei ole koeragripile mitte kunagi kohta.
Uni prefektuuris pole iial kohta koonupalavikule.
Käes on aeg panna need Prügisaare
vägivaldsed, hirmutavad pahad koerad humaansel moel magama.
Nii nende kui ka meie heaolu nimel.
Kindral Yamatachi? Tooge asenduslemmik.
Istu!
Hääled on laekunud!
Peatselt avaldatakse valimiste tulemused!
KOBAYASHI DÜNASTIA: 98,6% TEADUSEPARTEI (SURNUD): 1,3%
See pätt! Ta pistab valimised taas taskusse! Lähme!
Selle tagasivalimise näol on tegu pettusega
ja me nõuame häälte ülelugemist!
(KOERTE POOLT)
Lugupidamine.
Meer võimaldab
volitusteta koeratoetajatest meeleavaldajatele
platvormi oma vaadete tutvustamiseks!
Meer Kobayashi kätel on koerte veri! Teie kõigi kätel on!
Atari oli kangelane.
Professor Watanabe mõrvati.
Seerum toimib!
(Seerum toimib!)
Meer on pätt ja ma vihkan teda.
See koeraarmastajatest vähemus
on saadetud siia meretaguste huvigruppide poolt,
et nad külvaks siin anarhia seemneid.
Ma tühistan käesolevaga vahetusõpilase Walkeri
keskkooli õpinguviisa.
IMMIGRATSIOONILUBA
ÕPILASPILET
Teda ei lubata enam tundidesse,
KLASSI MÄRK
tema senised hinded tühistatakse
ning ta saadetakse järgmise lennuga
tagasi Cincinnatisse Ohio osariiki.
PILET
Meer Kobayashi andis major Domole käsu tuua tema kätte punane nupp.
WASABI MÜRK
Nutmeg!
Püha püss! Mu kopsud tunduvad puhtad.
Näib, et mu tasakaal on taastunud.
Mu nägemine on terav nagu pardel esimest korda mitme kuu jooksul.
Vau, see on viimase peal seerum!
Isand Atari, kelle surma on uudistekanalid
pealtnäha ebatäpselt kajastanud,
(Ei ole surnud)
on soovinud esineda avaldusega Üldassamblee ees.
Seejärel tõmbub ta debatist eemale ega vasta ühelegi lisaküsimusele.
Lugupeetud Megasaki keskkooli "Päevamanifesti" peatoimetaja Hiroshi:
Teie atraktiivse, noorreporterist alluva
kirjutatud esmaklassiliste artiklite sarjas
suunate prožektorivalguse suurele ebaõiglusele, mis on
Kobayashi valitsuse ajal aset leidnud.
Olen viimastel nädalatel veetnud palju aega
just selliste loomade seltsis,
keda meie meer pahadeks koerteks nimetab.
Tegu on üllaimate elusolenditega, keda olen oma senise
12 eluaasta jooksul tundma õppinud.
Teie lugejatele, Megasaki kodanikele
ütlen ma, et eluringis valitseb alati delikaatne tasakaal.
Kes me oleme ja kelleks me tahame saada?
Kes me oleme?
Kirjutasin haiku, väljendamaks seda,
mida Prügisaare asukate suhtes tunnen.
See räägib ka loodusest, armastusest, sõprusest, igavikust ja mustast öökullist.
Ma panin sellele nimeks "Atari latern".
(Mis on küll saanud?)
(inimese parimast sõbrast.)
(Langev kevadõis.)
Ta ütles haiku.
Ma ütlen hiljem.
Pühendan selle luuletuse oma kaugele onule, meer Kobayashile,
kes võttis mu enda hoole alla, kui olin ise üks kodutu, hulkuv koer.
Peatoimetaja Hiroshi, palun pikendage minu tellimust veel ühe aasta võrra.
Ma panen kaasa tšeki tuhandele jeenile.
Lugupidamisega, Atari Kobayashi, meeri endine hoolealune.
Pole aus poisi suhtes.
Pole aus koera suhtes.
Ta ütleb: "Mul ei ole au."
(PRÜGISAARE MÄÄRUS)
Püha Mooses!
Meer võttis Prügisaare määruselt oma pitsati ametlikult tagasi!
MEER ON PÄTT (tunnistab korruptsiooni)
Ilma naljata!
STAATUS - SÜLEKOER - AKTIVEERIDA
Major Domo süüdistab meeri oma valimislubaduse murdmises!
Ta on maruvihane!
Kohe läheb kismaks!
Sülita teda hambaga! - Lasta pole võimalik.
Liiga palju süütuid meeleavaldajaid. Üks hetk.
PEALETUNG - RÜNNAK - LÖÖK
Põgene!
Põgene! Põgene!
Põgene!
SÜSTEEMIRIKE!
MEHED
(SISSEHÄKKIMINE EDUKAS)
Ajuoperatsioon: KESTAB
Ajuoperatsioon: VALMIS
Ajuoperatsioon läks väga edukalt.
Aga ta vasak neer ütles pingelise operatsiooni tõttu üles.
Aga tema parem neer?
Ta kaotas selle kolme aasta eest rongiõnnetuses.
Võtke minu vasak neer
ja andke see Atari-kunile.
Neerusiirdamine: KESTAB
(VALVUS KÜÜNLAVALGEL) (Atarile ja Spotsile)
PALVETAGE ATARI JA SPOTSI EEST
Üksnes Uni prefektuurile omases kauaaegses statuudis on kirjas,
et kui samaaegselt ametisse vannutamise tseremooniaga
rahva poolt valitud kandidaat
kas siis sureb, jääb kadunuks või mõistetakse kuriteos süüdi,
lähevad kõik tema mandaadile määratud võim ja volitused üle
hr või pr meeri lähimale sugulasele või meeri poolt määratud pärijale.
Teisisõnu,
Atari Kobayashi on Megasaki uus meer.
Te kuulsite õigesti: Atari Kobayashi on Megasaki uueks meeriks!
Loodame, et uus neer peab vastu.
Oh sa poiss, milline öö!
(Üks kuu hiljem)
Elu Uni prefektuuris muutus taas mõnusalt vaikseks.
Megasaki "Draakonid" lõpetasid oma võidujada
purustava kaotusega Honda "Mäekollidele".
"Doggy-Chopi" koeratoit avas uuesti oma kõik 11 kodumaal asuvat vabrikut
ja "Puppy-Snapsi" koeraküpsiste retsept täienes ning tootmine jätkus.
(Sashimi) (Kassitoit) (Kraanivesi)
(Krevetimaitseline kotlet) (Külmutatud kalapulgad)
Poliitilist korruptsiooni
vähendati aktsepteeritava tasemeni.
Koeragripi seerum ravis terveks iga regioonis elava ja hingava koera.
Räägitakse, et mõned kadunud koerad
liiguvad jätkuvalt mööda Prügisaart.
Aga neid kõlakaid pole võimalik tõestada.
Meer Atari, me kõik nõustume, et koerte
peksmist, mõrva ja nende peale karjumist
(Peaprokurör ja Scrap)
tuleb Megasakis võtta kuriteona.
(Eetikavolinik ja Nutmeg)
Küsimus ei ole selles.
Küsimus on selles, mis on selle eest õiglane karistus?
(Kultuuriminister ja Daisy)
Täpselt. Ja vastuseks on surmanuhtlus.
(Kaitseminister ja Gondo)
See tundub liiga karmi karistusena.
Võimalik. Igatahes peaks karistus olema vähemalt 30 päeva ühiskondlikku tööd
ning vähemalt 250 000 jeeni trahvi.
Koosolek lõppenud.
MEERI TRAMMIKOLONN
Ma olen ootel, isand Atari.
TURVAÜKSUS
(Armee väljalase) (Täiendatud)
Mis tunne on olla endine hulkur?
Võtan kõike üks päev korraga.
Möödunud nädalal pidin Lääne-Suzuki kuluaaripoliitikult käe otsast kaksama.
Nad pidid talle vereülekande tegema.
Ta oli selle ilmselt ära teeninud.
Võib-olla. Oled uusi trikke õppinud?
Tegelikult olen küll. Ainult ühe.
Kas tohin seda näha?
Ma peaksin praegu žongleerima oma saba kohal
kümne põleva keeglikurikaga, aga seda pead lihtsalt ette kujutama.
Suudan seda ette kujutada küll.
Kas oled ikka veel selle vastu, et kutsikaid siia ilma tuua?
Ütlen siis, kui sind paremini tundma õpin.
Aus kaup.
Mu sõbrad arvavad, et kaklen meeleldi, aga see ei vasta lihtsalt tõele.
Vahel kaotan enesevalitsemise ja lasen veidi auru välja,
aga ma pole seda kunagi nautinud.
Ma ei ole vägivaldne koer.
Ma ei tea, miks ma hammustan.
Mind ei tõmba taltsad loomad.
Tänan.
PÜHENDATUD SPOTS KOBAYASHILE
(MEERI ENDISELE IHUKAITSJALE)
SILMAPAISTVA TEENISTUSE EEST
SIND TÄNAVAD MEGASAKI LINNA INIMESED JA KOERAD
(SAMURAIPOISS)
TAGASIVALIMISÕHTU TÄNA ÕHTUL
ATARI ELAB!
PALVETAGE ATARI JA SPOTSI EEST
E I
ATARI ELAB
Tõlkinud: Timo Diener